 Ofisa Mtendaji Mkuu wa Masoko wa Vodacom Tanzania, Ashutosh Tiwary alisema jana kuwa huduma hiyo mpya imebuniwa ili kuwarahisishia maisha wateja wanaohitaji kununua vifurushi hususani kwa matumizi ya intaneti kwenye simu zao.“Ununuaji wa vifurushi kwa M-Pesa ni njia rahisi na inayookoa muda na tuna imani wateja wetu wataifurahia na pia watapata fursa ya kujipatia ofa ya kupata kifurushi cha bure kinacholingana na thamani ya kifurushi atakachokuwa amenunua mteja na ofa hii ya ‘Dabo Bando’ itatolewa kwa kununua baadhi ya vifurushi moja kwa moja kupitia M-Pesa ikiwemo vifurushi vya Cheka na vya intaneti,” alisema Tiwary.Alisema ubunifu wa huduma hiyo inayoenda sambamba na ofa ya ‘Dabo Bando’ ni moja ya mkakati wa Vodacom wa kuwaunganisha Watanzania wote katika mtandao wa mawasiliano sambamba na kuwapatia mawasiliano yenye gharama nafuu.